**RÁMCOVÁ DISTRIBUČNÁ ZMLUVA**

(ďalej len „**Zmluva**”)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

uzatvorená medzi zmluvnými stranami:

|  |
| --- |
| **Prevádzkovateľ miestnej distribučnej sústavy:**  |
| Obchodné meno:  | FORTISCHEM a. s.  |
| Sídlo:  | M. R. Štefánika 1, 972 71 Nováky |
| Zapísaný:  | V Obchodnom registri Okresného súdu Trenčín, oddiel: Sa, vložka č.: 10623/R |
| IČO:  | 46 693 874 |
| DIČ:  | 2023528254 |
| IČ DPH:  | SK7120001768 |
| Zastúpený:  | Ing. Jakub Racek, predseda predstavenstva |
|  | Ing. Andrej Nociar, člen predstavenstva |
| Bankové spojenie: | Československá obchodná banka, a. s. |
| IBAN:  | SK41 7500 0000 0001 2510 2633 |
| Číslo povolenia: | 2013E 0588 - 1. zmena |
| EIC kód X: | 24X-FORTISCHEM-D |

(ďalej len „**PMDS**“)

a

|  |
| --- |
| **Dodávateľ elektriny:**  |
| Obchodné meno:  |  |
| Sídlo:  |  |
| Zapísaný:  |  |
| IČO:  |  |
| DIČ:  |  |
| IČ DPH:  |  |
| Zastúpený:  |  |
| Bankové spojenie: |  |
| IBAN:  |  |
| Číslo povolenia: |  |
| EIC kód X: |  |

(ďalej len „**Dodávateľ**“)

# Úvodné ustanovenia

1.1 Táto Zmluva je uzatvorená medzi PMDS a Dodávateľom (ďalej spolu len „**Zmluvné strany**” a jednotlivo len „**Zmluvná strana**“) v súlade s ustanoveniami zákona č. 251/2012 Z. z. o energetike a o zmene a doplnení niektorých zákonov (ďalej len „**Zákon**“), súvisiacimi právnymi predpismi, najmä vyhláškou Úradu pre reguláciu sieťových odvetví č. 207/2023 Z. z., ktorou sa ustanovujú pravidlá pre fungovanie vnútorného trhu s elektrinou (ďalej len „**Vyhláška**“), vrátane obchodných podmienok pre rámcovú distribučnú zmluvu, ktoré sú ustanovené v Prílohe č. 1 pravidiel trhu (ďalej len „**OP**“) a platným Prevádzkovým poriadkom PMDS (ďalej „**PP**“), ktorý tvorí Prílohu č. 1 tejto Zmluvy a technickými podmienkami PMDS (ďalej len „**TP**“), s ktorými sa Dodávateľ riadne oboznámil. PP a TP sú zverejnené na internetovej stránke PMDS.

1.2 Tomto Zmluvou sa upravujú vzájomné práva a povinnosti medzi PMDS a Dodávateľom, ktorý dodáva elektrinu odberateľom na časti vymedzeného územia PMDS na základe zmluvy o združenej dodávke.

# Predmet Zmluvy

2.1 Predmetom Zmluvy je záväzok PMDS zabezpečiť prístup do distribučnej sústavy a distribúciu elektriny do odberných miest odberateľov elektriny, ktoré sú pripojené do miestnej distribučnej sústavy na základe Zmluvy o pripojení do distribučnej sústavy, a ktorým Dodávateľ dodáva elektrinu na základe Zmluvy o združenej dodávke.

2.2 Dodávateľ sa zaväzuje dodržiavať podmienky uvedené v tejto Zmluve, PP, TP a OP a uhradiť PMDS riadne a včas cenu za distribúciu elektriny a ostatné regulované platby a poplatky súvisiace s distribúciou elektriny určených rozhodnutiami Úradu pre reguláciu sieťových odvetví (ďalej len „**ÚRSO**“) a príslušnými všeobecne záväznými právnymi predpismi. Dodávateľ sa zároveň zaväzuje uhradiť riadne a včas všetky ďalšie oprávnené platby (napr.: zmluvné pokuty, škody, úroky z omeškania, náhrady za ostatné služby súvisiace s distribúciou elektriny), ktoré mu bude fakturovať PMDS.

# Identifikácia a špecifikácia odberných miest

3.1 Údaje o odberných miestach Dodávateľa v čase podpisu tejto Zmluvy sú uvedené v prílohe č. 2 „Identifikácia a špecifikácia odberných miest Dodávateľa“.

3.2 Každá zmena zoznamu odberných miest Dodávateľa v priebehu plnenia tejto Zmluvy sa realizuje doručením aktualizovanej prílohy č. 2 Dodávateľom PMDS. Dodávateľ a PMDS sa dohodli, že pre tento účel nie je nutné uzatvárať dodatok k tejto Zmluve.

3.3 Dodávateľ a PMDS sa zaväzujú k pravidelným aktualizáciám prílohy č. 2, ktorá tak bude udržiavať aktuálny reálny stav odberných miest Dodávateľa k dátumu aktualizácie.

# Práva a povinnosti PMDS

4.1 PMDS zabezpečí distribúciu elektriny pre každé odberné miesto uvedené v prílohe č. 2 do dohodnutej rezervovanej kapacity okrem prípadu, ak tomu bránia okolnosti nezávislé na vôle PMDS.

4.2 Objednávka a zmena dohodnutej rezervovanej kapacity prebieha podľa platného cenníka PMDS v zmysle PP.

4.3 PMDS poskytne Dodávateľovi merané hodnoty v členení po odberných miestach Dodávateľa v zmysle TP.

4.4 PMDS vykonáva odpočty určených meradiel odberných miest pre potreby vyúčtovania platieb za dodávku elektriny, platieb za distribučné služby a ostatných platieb a poskytuje ich organizátorovi krátkodobého trhu s elektrinou v zmysle PP.

4.5 PMDS sa zaväzuje zabezpečiť na požiadanie Dodávateľa aj ostatné služby súvisiace s distribúciou elektriny podľa cenníka uverejneného na webovom sídle PMDS.

4.6 Pri zistení neoprávneného odberu na odbernom mieste odberateľa elektriny je PMDS oprávnený prerušiť alebo ukončiť distribúciu elektriny do odberného miesta. PMDS o prerušení alebo ukončení distribúcie bezodkladne informuje Dodávateľa.

# Práva a povinnosti Dodávateľa

5.1 Dodávateľ pri každej zmene technických alebo netechnických údajov odberného miesta odberateľa elektriny bezodkladne potom, ako sa o týchto skutočnostiach dozvie, informuje o týchto skutočnostiach PMDS v zmysle PP. Ak Dodávateľ neinformuje PMDS podľa prvej vety, má PMDS právo uplatniť proti Dodávateľovi zmluvnú pokutu 10,- EUR za každé odberné miesto.

5.2 Ak odberateľ elektriny odoberá elektrinu v rozpore s uzatvorenou Zmluvou o združenej dodávke, môže Dodávateľ v zmysle PP požiadať PMDS o prerušenie distribúcie elektriny do odberného miesta odberateľa. PMDS prerušenie vykoná a potvrdí Dodávateľovi do dvoch pracovných dní po dni, v ktorom je prijatá požiadavka na prerušenie distribúcie elektriny. Ak pominú dôvody na prerušenie distribúcie elektriny do odberného miesta odberateľa, Dodávateľ požiada o obnovenie distribúcie v zmysle PP. PMDS obnoví distribúciu do jedného pracovného dňa od prijatia požiadavky Dodávateľa.

5.3 Poruchy a výpadky elektriny má odberateľ elektriny právo nahlasovať priamo PMDS bez účasti Dodávateľa.

# Cena, vyúčtovanie a platobné podmienky

6.1 Cena za distribúciu elektriny a jednotlivé regulované služby podľa čl. II, ods.1 tejto Zmluvy je určená podľa platných a účinných rozhodnutí ÚRSO a iné poplatky sú určené v súlade so všeobecne záväznými právnymi predpismi. V prípade zmeny príslušných rozhodnutí ÚRSO, alebo zavedenia nových poplatkov alebo nových daní príslušnými orgánmi SR, ktoré sa týkajú plnenia podľa tejto Zmluvy a ktoré PMDS nebude môcť ovplyvniť, PMDS má právo požadovať od Dodávateľa ich úhradu a Dodávateľ sa zaväzuje ich uhradiť a to odo dňa ich účinnosti.

6.2 Platobné a fakturačné podmienky za distribúciu elektriny pre odberné miesta odberateľa sú určené spôsobom uvedeným v bode 4.10 PP, ktorý tvorí Prílohu č. 1 tejto Zmluvy.

6.3 V bankovom styku sú používané variabilné symboly uvedené na príslušnej faktúre. Ak Dodávateľ poukáže platbu s nesprávnym variabilným symbolom, alebo ju poukáže na iný bankový účet PMDS, ako je uvedený na faktúre, PMDS platbu môže vrátiť ako neidentifikovateľnú a je oprávnený účtovať Dodávateľovi úrok z omeškania v zákonnej sadzbe od dátumu vrátenia peňazí až do prijatia správne poukázanej platby.

6.4 PMDS zasiela faktúru Dodávateľovi elektronicky. Za rozhodujúci deň pre doručenie faktúry Dodávateľovi sa považuje deň preukázateľného odoslania faktúry elektronicky na adresu elektronickej pošty určenú na tieto účely zo strany Dodávateľa. Adresa pre zasielanie faktúr je uvedená v prílohe č. 3. Dodávateľ týmto v zmysle § 71 ods. 1 písm. b) zákona č. 222/2004 Z. z. o dani z pridanej hodnoty udeľuje PMDS súhlas na to, aby mu PMDS vyúčtovával služby faktúrou vyhotovenou v elektronickej forme (ďalej len „**elektronická faktúra**“). PMDS je týmto oprávnený vystaviť Dodávateľovi elektronickú faktúru ako vyúčtovanie za služby Dodávateľovi. Elektronická faktúra je v zmysle § 71 ods. 1 písm. b) zákona č. 222/2004 Z. z. o dani z pridanej hodnoty, daňovým dokladom.

# Obmedzenie, prerušenie alebo ukončenie distribúcie do odberného miesta

7.1 PMDS má právo obmedziť, prerušiť alebo ukončiť distribúciu elektriny v prípadoch uvedených v platných právnych predpisoch. PMDS oznamuje začiatok plánovaného prerušenia distribúcie elektriny a dobu trvania prerušenia distribúcie elektriny podľa platných právnych predpisov.

7.2 Dodávateľ má právo požiadať PMDS o prerušenie alebo ukončenie distribúcie do odberných miest priradených k rámcovej distribučnej zmluve Dodávateľa podľa PP a príslušných právnych predpisov vo forme predpísanej v TP. Ukončenie distribúcie je možné ku ktorémukoľvek dňu v mesiaci, za predpokladu, že ho Dodávateľ oznámi PMDS v zmysle TP. K ukončeniu distribúcie elektriny dochádza aj ukončením zmluvy o pripojení týkajúcej sa daného odberného miesta. Ukončenie distribúcie elektriny do jedného alebo viacerých odberných miest zásobovaných Dodávateľom nemá vplyv na distribúciu do ostatných odberných miest, ani na platnosť tejto Zmluvy.

# Predchádzanie škodám

8.1 Zmluvné strany sa zaväzujú navzájom sa informovať o skutočnostiach, o ktorých sú si vedomé, že môžu viesť ku škodám a usilovať sa o odvrátenie hroziacich škôd. Pri predchádzaní škodám a pri odvracaní hroziacich škôd PMDS primárne zabezpečuje bezpečnosť a spoľahlivosť prevádzky distribučnej sústavy.

8.2 Zmluvné strany sú zbavené zodpovednosti za čiastočné alebo úplné neplnenie povinnosti vyplývajúcich z tejto Zmluvy, a to ak toto neplnenie je výsledkom okolnosti vylučujúcich zodpovednosť podľa § 374 Obchodného zákonníka alebo podmienok vyplývajúcich z platných právnych predpisov.

8.3 Za okolnosti vylučujúce zodpovednosť je považovaná prekážka, ktorá nastane po uzavretí tejto Zmluvy nezávisle na vôle jednej zo Zmluvných strán a bráni jej v plnení povinností, ak sa nedá rozumne predpokladať, že by túto prekážku alebo jej následky odvráti. Zmluvná strana dotknutá okolnosťami vylučujúcimi jej zodpovednosť je povinná o týchto okolnostiach bezodkladne písomne informovať druhú Zmluvnú stranu a vyzvať ju k rokovaniu. Na požiadanie predloží Zmluvná strana, odvolávajúca sa na okolnosti vylučujúce zodpovednosť, druhej Zmluvnej strane dôveryhodný dôkaz o takejto skutočnosti. Ak sa Zmluvné strany nedohodnú inak, pokračujú po vzniku okolností vylučujúcich zodpovednosť v plnení svojich záväzkov podľa tejto Zmluvy, ak je to rozumne možné a hľadajú iné alternatívne prostriedky na plnenie tejto Zmluvy, ktorým nebránia okolnosti vylučujúce zodpovednosť.

# Reklamácie

9.1 Reklamačný poriadok je súčasťou PP.

# Ukončenie a zánik Zmluvy

10.1 Táto Zmluva nadobúda platnosť dňom jej podpisu oboma Zmluvnými stranami, a účinnosť od **01.01.2024**.

10.2 Táto Zmluva je uzatvorená **na dobu neurčitú**, pričom je možné ju okrem písomnej dohody Zmluvných strán ukončiť aj písomnou výpoveďou, bez udania dôvodu s výpovednou dobou jeden kalendárny mesiac, ktorá začína plynúť prvým dňom nasledujúceho kalendárneho mesiaca.

10.3 Pri podstatnom porušení tejto Zmluvy zo strany Dodávateľa, najmä, ak je Dodávateľ v omeškaní so zaplatením zmluvne dohodnutej platby podľa tejto Zmluvy a túto neuhradí ani v dodatočnej lehote určenej na základe výzvy PMDS, je PMDS oprávnený postupovať podľa § 54 Vyhlášky. Za doručenie výzvy Dodávateľovi sa považuje odoslanie kópie výzvy elektronicky. PMDS je povinný následne vždy odoslať aj originál výzvy písomne. V elektronickej podobe sa považuje za doručenie upomienky, výzvy, výpovede alebo odstúpenia od Zmluvy, odoslanie upomienky, výzvy, výpovede alebo odstúpenia od Zmluvy zo strany PMDS preukázateľne na e-mailovú adresu uvedenú v prílohe č. 3.

10.4 V prípade podstatného porušenia tejto Zmluvy zo strany PMDS, ktorým sa rozumie porušenie povinnosti zabezpečiť prístup do distribučnej sústavy a distribúciu elektriny pre odberné miesta odberateľov elektriny, môže Dodávateľ vypovedať túto Zmluvu s mesačnou výpovednou lehotou. Výpovedná doba začína plynúť v nasledujúci deň po dni, v ktorom je výpoveď v elektronickej podobe doručená na e-mailovú adresu uvedenú v prílohe č. 3.

10.5 Pri ukončení alebo zániku tejto Zmluvy informuje PMDS všetkých dotknutých účastníkov trhu o nemožnosti zabezpečiť prístup a distribúciu elektriny pre odberateľov elektriny príslušného Dodávateľa a informuje dotknutých odberateľov elektriny o skutočnosti, že od dátumu ukončenia alebo zániku tejto Zmluvy sa stávajú odberateľmi elektriny v režime dodávky poslednej inštancie.

10.6 PMDS vypovedá Zmluvu alebo od nej odstúpi podľa § 54 Vyhlášky.

# Prechodné a záverečné ustanovenia

11.1 Zmluvné strany nie sú oprávnené postúpiť svoje práva a povinnosti z tejto Zmluvy tretej osobe bez prechádzajúceho písomného súhlasu druhej Zmluvnej strany.

11.2 Zmluva sa môže meniť alebo dopĺňať len písomnými dodatkami podpísanými oprávnenými zástupcami oboch Zmluvných strán.

11.3 Zmluvné strany sa zaväzujú, že chránia pred tretími osobami dôverné informácie. Žiadna zo zmluvných strán bez písomného súhlasu druhej zmluvnej strany neposkytne informácie o obsahu tejto Zmluvy, okrem verejne publikovaných informácií, a to ani v čiastkovom rozsahu tretej strane s výnimkou osôb ovládajúcich a osôb ovládaných rovnakou ovládajúcou osobou. Rovnakým spôsobom strany chránia dôverné informácie a skutočnosti tvoriace obchodné tajomstvo tretej osoby, ktoré sú touto treťou stranou niektorej zo Zmluvných strán poskytnuté s dovolením ich ďalšieho použitia. Záväzok ochrany utajenia trvá po celú dobu trvania skutočností tvoriacich obchodné tajomstvo alebo trvania záujmu chránenia dôverných informácií. Týmto nie je dotknutá povinnosť poskytovať informácie podľa osobitných predpisov najmä oznamovanie meraných hodnôt organizátorovi krátkodobého trhu s elektrinou a podobne.

11.4 Uzavretím tejto Zmluvy sa rušia všetky doterajšie zmluvné vzťahy súvisiace s distribúciou do predmetného odberného miesta, uzavreté medzi rovnakými Zmluvnými stranami alebo ich právnymi predchodcami.

11.5 Právne vzťahy zmluvných strán, ktoré nie sú upravené v tejto Zmluve a OP, sa riadia právnymi predpismi Slovenskej republiky.

11.6 Zmluvné strany sa zaväzujú prijať všetky potrebné opatrenia pre konkrétne riešenie akýchkoľvek nezhôd a sporov, ktoré môžu vzniknúť z plnenia Zmluvy alebo OP, alebo v súvislosti s nimi. Rozpory vzniknuté z neplnenia dohodnutých podmienok sú riešené pokusom o zmier zástupcami oboch Zmluvných strán. Ak nedôjde k zmieru, je predmetný spor predložený na doriešenie miestne a vecne príslušnému súdu. Týmto nie sú dotknuté ustanovenia OP týkajúce sa ukončenia a zániku Zmluvy.

11.7 Ak sú alebo sa stanú niektoré ustanovenia Zmluvy alebo OP neúčinné alebo nerealizovateľné, ostávajú ostatné ustanovenia týmto nedotknuté. Zmluvné strany vtedy nahradia neúčinné alebo nerealizovateľné ustanovenie iným ustanovením, obsahovo a účelom najviac podobným.

11.8 Dodávateľ môže dvakrát za 12 mesiacov požiadať PMDS o výpis z jeho distribučnej skupiny odberných miest dodávateľa, ktorý obsahuje:

a) názov a adresu odberného miesta,

b) EIC kód,

c) napäťovú úroveň,

d) typ merania,

e) priradený typový diagram odberu,

f) periodicita odpočtu,

g) maximálnu rezervovanú kapacitu,

h) konštantu merania, ak je iná ako 1.

11.9 Dodávateľ zašle na vyžiadanie PMDS, najviac však dvakrát za 12 mesiacov výpis týkajúci sa jeho evidencie ním zásobovaných odberných miest v štruktúre:

a) obchodné meno odberateľa vrátane adresy odberného miesta, s ktorým je uzatvorená zmluva o dodávke elektriny alebo zmluva o združenej dodávke elektriny na odbernom mieste špecifikovanom EIC kódom,

b) kontaktné údaje odberateľa elektriny, najmä emailová adresa a telefónne číslo, na zabezpečenie pravidelnej aktualizácie kontaktných údajov o odberných miestach slúžiacich na zabezpečenie komunikácie spojených s poskytovaním služieb PMDS.

11.10 Zmluvné strany sa dohodli na určení oprávnených osôb pre jednotlivé oblasti komunikácie pri plnení tejto Zmluvy. Tieto osoby a oblasti komunikácie sú uvedené v Prílohe č. 3.

11.11 Všetky zmeny a doplnky tejto Zmluvy musia byť vykonané písomne, s výnimkou, ak je forma zmeny konkrétnej časti Zmluvy v tejto Zmluve alebo OP dohodnutá inak. Zmeny Zmluvy sa uskutočňujú podľa zásad uvedených v OP.

11.12 Táto Zmluva je vyhotovená v 2 rovnopisoch, z ktorých každá Zmluvná strana obdrží po 1 vyhotovení.

11.13 Zmluvné strany týmto prehlasujú, že túto Zmluvu uzatvárajú po jej dôkladnom prečítaní, slobodne, na základe vlastnej vôle, vážne a nie v tiesni, ani za zjavne nevýhodných podmienok.

**Prílohy:**

Príloha č. 1 Prevádzkový poriadok PMDS

Príloha č. 2 Identifikácia a špecifikácia odberných miest Dodávateľa

Príloha č. 3 Zamestnanci poverení komunikáciou

 V Novákoch, dňa \_\_\_\_\_\_\_\_\_\_\_\_\_\_ V \_\_\_\_\_\_\_\_\_\_\_\_\_\_\_, dňa \_\_\_\_\_\_\_\_\_\_\_

**Za PMDS: Za Dodávateľa:**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Ing. Jakub Racek**

predseda predstavenstva

FORTISCHEM a. s.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Ing. Andrej Nociar**

člen predstavenstva

FORTISCHEM a. s.

Príloha č. 2: **Identifikácia a špecifikácia odberných miest Dodávateľa**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **Názov OM**  | **Odberateľ elektriny** | **IČO**  | **Začiatok distribúcie**  | **EIC kód**  | **Adresa odberného miesta**  | **Napätie \*** | **Istič [A]** | **RK****\*\*** |
|  |  |  |  |  |  |  |  |  |
|  |  |  |  |  |  |  |  |  |
|  |  |  |  |  |  |  |  |  |
|  |  |  |  |  |  |  |  |  |
|  |  |  |  |  |  |  |  |  |
|  |  |  |  |  |  |  |  |  |
|   |   |   |   |   |   |   |   |  |
|   |   |   |   |   |   |   |   |  |
|   |   |   |   |   |   |   |   |  |

\* VVN od 52 kV vrátane do 110 kV \*\* rezervovaná kapacita [kW]

 VN od 1 kV vrátane do 52 kV

 NN do 1 kV

Príloha č. 3: **Zamestnanci poverení komunikáciou**

**Zmluvné vzťahy**

Na strane PMDS:

|  |  |  |  |
| --- | --- | --- | --- |
| **Funkcia**  | **Meno**  | **telefón/mobil** | **E-mail**  |
|  |  |  |  |
|  |  |  |  |

e-mail: diagramy@fortischem.sk

Na strane Dodávateľa

|  |  |  |  |
| --- | --- | --- | --- |
| **Funkcia**  | **Meno**  | **telefón/mobil** | **E-mail**  |
|   |   |   |   |
|   |   |   |   |

e-mail:

**Fakturáciu a platenie**

Na strane PMDS:

|  |  |  |  |
| --- | --- | --- | --- |
| **Funkcia**  | **Meno**  | **telefón/mobil** | **E-mail**  |
|  |  |  |  |
|  |  |  |  |

Na strane Dodávateľa

|  |  |  |  |
| --- | --- | --- | --- |
| **Funkcia**  | **Meno**  | **telefón/mobil** | **E-mail**  |
|   |   |   |   |

**Komunikácia v prípade porúch a plánovaných prerušení distribúcie elektriny**

Na strane PMDS:

|  |  |  |  |
| --- | --- | --- | --- |
| **Funkcia**  | **Meno**  | **telefón/mobil** | **E-mail**  |
|  |  |  |  |
|  |  |  |  |

Na strane Dodávateľa

|  |  |  |  |
| --- | --- | --- | --- |
| **Funkcia**  | **Meno**  | **telefón/mobil** | **E-mail**  |
|   |   |   |   |
|   |   |   |   |